wannaphong/clean_thaiwikipedia huggingface dataset:
# บอสมั่นหน้ากับเลขาตัวตึง
บอสมั่นหน้ากับเลขาตัวตึง เป็นละครโทรทัศน์ไทยแนวสุขนาฏกรรมจินตนิยมเกี่ยวกับที่ทำงานปี 2568 ผลิตโดยทรูซีเจครีเอชั่นส์ นำแสดงโดยเจษฎ์พิพัฒ ติละพรพัฒน์ และนลินทิพย์ สกุลอ่องอำไพ ละครเรื่องนี้รีเมคจากละครเกาหลีปี ค.ศ. 2018 เรื่อง รักมั้ยนะ เลขาคิม? โดยออกอากาศตอนแรกทางทรูไอดีเมื่อวันที่ 24 มกราคม พ.ศ. 2568

 เนื้อเรื่อง 
บอสมั่นหน้ากับเลขาตัวตึง เรื่องราวของ ธีร์ ชลธร (เจษฎ์พิพัฒ ติละพรพัฒน์) รองประธานบริษัท ธีระนนท์กรุ๊ป ที่สุดแสนจะหล่อ รวย แต่เย่อหยิ่ง ซึ่งมีเลขาคนสนิทคือ พรีม พริมาลา (นลินทิพย์ สกุลอ่องอำไพ) ที่ทำงานร่วมกันมานานถึง 9 ปีแต่แล้วเมื่อเธอปิดหนี้ก้อนโตได้สำเร็จ เธอจึงตัดสินใจลาออกจากบริษัท ทำให้ธีร์ต้องทำทุกวิถีทางที่จะรั้งตัวของพรีมเอาไว้จนก่อเกิดเป็นความรักขึ้นมา

 นักแสดงและตัวละคร 
 นักแสดงหลัก ตัวละคร  นักแสดง  ข้อมูลตัวละคร ธีร์ ชลธร เจษฎ์พิพัฒ ติละพรพัฒน์ รองประธานบริษัทธีระนนท์กรุ๊ป ที่สุดแสนจะหล่อ รวย แต่เย่อหยิ่ง ทำทุกวิถีทางที่จะรั้งตัวของพรีมให้อยู่ทำงานต่อ พรีม พริมาลา นลินทิพย์ สกุลอ่องอำไพ เลขาคนสนิทของธีร์ ที่ตัดสินใจลาออกจากบริษัท หลังจากปิดหนี้สำเร็จ ธาม ชญานนท์ นิธิศ วารายานนท์ พี่ชายของธีร์ นักเขียนชื่อดังเจ้าของนามปากกา มอร์เฟียส นักแสดงสมทบ กวี ศิวกร เลิศชูโชติ พนักงานหนุ่มสุดหล่อขวัญใจสาว ๆ ประจำออฟฟิศ มาย รัชนก พิชชาธร สันตินธรกุล เลขาคนใหม่ของธีร์ ที่เข้ามาทำงานแทนพรีม
# บุณโณวาทคำฉันท์
บุณโณวาทคำฉันท์ เป็นวรรณกรรมประเภทฉันท์และกาพย์ แต่งโดยพระมหานาค วัดท่าทราย สันนิษฐานว่าแต่งในสมัยสมเด็จพระเจ้าอยู่หัวบรมโกศ มีเนื้อหาเกี่ยวกับตำนานพระพุทธบาทตามคัมภีร์ในพุทธศาสนากล่าวถึงพระพุทธเจ้าเสด็จโปรดพระสัจพันธดาบศซึ่งอาศัยอยู่เชิงเขาสัจพันธบรรพต ใกล้เมืองสุนาปรันตะ พระพุทธเจ้าได้ประทับรอยพระพุทธบาทไว้ที่เชิงเขาสัจพันธบรรพตและงานสมโภชรอยพระพุทธบาท ซึ่งจากพระราชพงศาวดารกรุงศรีอยุธยามีบันทึกเหตุการณ์ในรัชสมัยสมเด็จพระเจ้าอยู่หัวบรมโกศว่า มีการสมโภชพระพุทธบาทขึ้นเมื่อ พ.ศ. 2293 จึงสันนิษฐานว่าแต่งราว พ.ศ. 2293–2301

รูปแบบคำประพันธ์ประกอบด้วยฉันท์และกาพย์ประเภทต่าง ๆ ได้แก่ อินทรวิเชียรฉันท์ 11 โตฎกฉันท์ 12 วสันตดิลกฉันท์ 14 มาลินีฉันท์ 15 สัททุลวิกกีฬิตฉันท์ 19 และสัทธราฉันท์ 21 ส่วนคำประพันธ์ประเภทกาพย์ ได้แก่ กาพย์ฉบัง 16 และกาพย์สุรางคนางค์ 28

บุณโณวาทคำฉันท์ให้ข้อมูลด้านสังคมวัฒนธรรมสมัยอยุธยา โดยเฉพาะข้อมูลด้านมหรสพและการละเล่นในงานสมโภช อย่างละครในเรื่องอิเหนา การแสดงหุ่น โมงครุ่ม ระบำ โขน ไต่ลวด ฯลฯ การแสดงดังกล่าวเป็นมหรสพโบราณที่ยังปรากฏในปัจจุบัน นอกจากนั้นยังมีบทพรรณนาความยิ่งใหญ่ของขบวนพยุหยาตรา บทพรรณนาความงามของพระมณฑปและรมณียสถานรอบพระพุทธบาท ทัศนียภาพอันงดงามของธรรมชาติ เป็นต้น

บุณโณวาทคำฉันท์มีการตีพิมพ์ครั้งแรกเมื่อ พ.ศ. 2466
# นิราศษีดา
นิราศษีดา หรือ ราชาพิลาปคำฉันท์ เป็นวรรณกรรมสมัยอยุธยาที่ประพันธ์เป็นฉันท์และกาพย์ต่าง ๆ ได้แก่ โตฎกฉันท์ 12, เยสันตา 21, รัตนมาลาฉันท์ 22, มณีรัตน์ฉันท์ 14, มงคลรัตนฉันท์ 22, ปทุมรัตนฉันท์ 35, ดิลกวิเชียรฉันท์ 25, ชินวรฉันท์ 15, ฉันทฉบำ 18, ฉบังโคลสิงฆฉันท์ 16, กาพย์สุรางคนางค์ และกาพย์ฉบัง 

นิยะดา เหล่าสุนทร ระบุว่านิราศษีดาเป็นนิราศคำฉันท์เรื่องแรก ผู้แต่งน่าจะแต่งในสมัยใกล้เคียงกับทวาทศมาสและกำสรวลโคลงดั้น ซึ่งเป็นนิราศโคลงรุ่นแรก สันนิษฐานว่าแต่งก่อนจินดามณีเพราะปรากฏคำประพันธ์เรื่องนิราศษีดาในจินดามณี และยังมีข้อสันนิษฐานว่านิราศษีดาไม่ใช่วรรณกรรมอยุธยาตอนต้นเพราะมีการใช้ฉันท์ผสมระหว่างอินทรวิเชียร์ฉันท์กับวสันตดิลกฉันท์ ซึ่งเป็นลักษณะที่ต่างไปจากวรรณคดีคำฉันท์สมัยอยุธยาตอนต้นที่ไม่ปรากฏฉันท์ผสมเลย

นิราศษีดามีที่มาจากวรรณคดีสันสกฤตเรื่อง รามายณะ ของฤๅษีวาลมีกิ เนื้อเรื่องมาจากตอนที่พระรามคร่ำครวญถึงนางษีดา หลังจากที่นางษีดาถูกทศกัณฐ์ลักพาตัวไปอยู่ในกรุงลงกา สำนักงานราชบัณฑิตยสภาระบุว่า "ภาษาและถ้อยคำที่ใช้แสดงให้เห็นว่าผู้ประพันธ์มีความรู้ภาษาบาลี ภาษาสันสกฤต และภาษาเขมรเป็นอย่างดี จึงนำภาษาเหล่านั้นมาใช้ประพันธ์ได้อย่างไพเราะ จนทำให้วรรณคดีเรื่องนี้ได้รับยกย่องและนำมาเป็นแบบอย่างในการประพันธ์"

หอพระสมุดวชิรญาณได้นำมาตีพิมพ์เป็นครั้งแรกในหนังสือวชิรญาณ เมื่อ พ.ศ. 2445 ในรัชสมัยพระบาทสมเด็จพระจุลจอมเกล้าเจ้าอยู่หัว พิมพ์ครั้งนี้ใช้ชื่อว่า นิราศษีดา ต้นฉบับตัวเขียนสมุดไทยเรื่องนี้เก็บรักษาไว้ ณ หอสมุดแห่งชาติ ปัจจุบันมีอยู่ทั้งหมด 10 ฉบับ ซึ่งน่าจะคัดลอกในสมัยรัตนโกสินทร์ตอนต้น ต่อมา พ.ศ. 2530 กองวรรณกรรมและประวัติศาสตร์ ได้นำเรื่องนี้มาพิมพ์รวมไว้ในหนังสือ วรรณกรรมสมัยอยุธยา เล่ม 2 เป็นการพิมพ์ตามต้นฉบับพิมพ์ครั้งแรก
# อย่ามาจับนะโคเทซาชิคุง
เป็นซีรีส์มังงะญี่ปุ่นที่เขียนและวาดภาพประกอบโดยทาคุยะ ชินโจ ได้รับการตีพิมพ์เป็นตอน ๆ บนเว็บไซต์แม็กกาซีน พ็อกเก็ตของโคดันชะ ตั้งแต่เดือนพฤษภาคม พ.ศ. 2564 และได้รับการรวมตีพิมพ์เล่มเป็นจำนวน 11 เล่ม ณ เดือนมีนาคม พ.ศ. 2568 ซีรีส์อนิเมะทางโทรทัศน์มีกำหนดออกอากาศในเดือนตุลาคม พ.ศ. 2568

 ตัวละคร 

 สื่อ 
 มังงะ 
อย่ามาจับนะโคเทซาชิคุงเขียนและวาดภาพประกอบโดยทาคุยะ ชินโจ เริ่มลงพิมพ์เป็นตอน ๆ ในเว็บไซต์แม็กกาซีน พ็อกเก็ต ของโคดันชะเมื่อวันที่ 7 พฤษภาคม พ.ศ. 2563 ซีรีส์นี้ได้รับการรวบรวมตีพิมพ์เป็นเล่ม(ทังโกบง) จำนวน 11 เล่ม ณ เดือนมีนาคม พ.ศ. 2568 สำนักพิมพ์รักพิมพ์ได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 2 มิถุนายน พ.ศ. 2565

 อนิเมะ 
ได้มีการประกาศสร้างเป็นซีรีส์อนิเมะทางโทรทัศน์ที่สร้างโดยเดเรกูลา ภายใต้สังกัดของ WWWave Corporation เมื่อวันที่ 4 มีนาคม พ.ศ. 2568 ซีรีส์เรื่องนี้เป็นแอนิเมชั่นที่สร้างโดยสตูดิโอควอด และกำกับโดยฮิซาชิ ไซโตะ, โดยมีฮากาเนะ ชิรากิโกะเป็นผู้เขียนบทของซีรีส์ ริวสุเกะ สึคาโมโตะเป็นผู้ออกแบบตัวละคร และจิฮิโระ เอนโดเป็นผู้แต่งเพลงประกอบ มีกำหนดการออกอากาศในเดือนตุลาคมปี พ.ศ. 2568
# กีฬาสกีข้ามทุ่งในโอลิมปิกฤดูหนาว 2026 – รอบคัดเลือก
บทความต่อไปนี้เกี่ยวกับกฎการคัดเลือกและการจัดสรรโควตาสำหรับการแข่งขันกีฬาสกีข้ามทุ่งในการแข่งขันโอลิมปิกฤดูหนาว 2026

 กฎการคัดเลือก 
 โควตา 
มีนักกีฬาสูงสุด 296 คนที่สามารถเข้าร่วมแข่งขันกีฬาสกีข้ามทุ่งในโอลิมปิก โดยแบ่งเป็นนักกีฬาชาย 148 คน และนักกีฬาหญิง 148 คน แต่ละประเทศสามารถส่งนักกีฬาเข้าร่วมได้สูงสุด 16 คน โดยจำกัดเพศละไม่เกิน 8 คน และในแต่ละรายการแข่งขันเดี่ยว ประเทศหนึ่ง ๆ สามารถส่งนักกีฬาเข้าแข่งขันได้สูงสุด 4 คน นอกจากนี้ แต่ละประเทศสามารถส่งทีมเข้าแข่งขันในประเภททีมผสมของแต่ละเพศได้สูงสุด 1 ทีม

 มาตรฐาน 'A'
นักกีฬาที่มีคะแนน FIS Distance ต่ำกว่า 150.00 ในรายการที่เผยแพร่เมื่อวันที่ 19 มกราคม ค.ศ. 2026 สามารถเข้าร่วมแข่งขันในรายการระยะทางและ/หรือสปรินต์ได้

 มาตรฐาน 'B'
นักกีฬาที่ไม่ผ่านเกณฑ์มาตรฐาน 'A' แต่มีคะแนน FIS Distance ต่ำกว่า 350.00 สามารถเข้าร่วมแข่งขันในรายการ 15 กิโลเมตรชาย หรือ 10 กิโลเมตรหญิง รวมถึงรายการทีม (ผลัดและทีมสปรินต์) ได้ ในทำนองเดียวกัน นักกีฬาที่มีคะแนน FIS Sprint ต่ำกว่า 350.00 สามารถเข้าร่วมแข่งขันในรายการสปรินต์ หรือทีมสปรินต์ได้

 สิทธิ์เข้าร่วมเพิ่มเติมในประเภทผลัด
สำหรับการแข่งขันประเภทผลัด แต่ละประเทศสามารถใช้นักกีฬาที่ลงทะเบียนแข่งขันในกีฬาสกีนอร์ดิกผสมหรือทวิกีฬาฤดูหนาวได้ 1 คนต่อเพศ โดยมีเงื่อนไขว่านักกีฬาต้องผ่านมาตรฐานข้างต้น

 สรุปการคัดเลือก 
คณะกรรมการโอลิมปิกแห่งชาติ (NOC) ที่ได้รับโควตา "พื้นฐาน" ได้ผ่านมาตรฐานการเข้าร่วมขั้นต่ำและได้รับสิทธิ์เข้าร่วมโอลิมปิกอย่างแน่นอน

ณ วันที่ 27 กุมภาพันธ์ 2025

 ประเทศ  หญิง (พื้นฐาน) ชาย (พื้นฐาน) หญิงเพิ่มเติม ชายเพิ่มเติม นักกีฬา     1        1   1  1      2   1        1   1  1      2   1  1      2     1      1     1      1     1      1   1  1      2   1  1      2   1  1      2     1      1   1  1      2     1      1   1  1      2   1  1      2     1      1   1  1       2   1  1      2   1  1      2   1   1      2   1  1      2   1  1      2     1      1   1  1      2   1  1      2     1      1   1  1      1     1      1   1  1      2   1  1      2   1  1      2     1      1   1  1      2   1  1      2   1  1      2   1        1   1  1      2   1  1      2     1      1     1      1     1      1   1  1      2   1  1      2     1      1   1  1      2     1      1   1  1      2   1  1      2   1  1      2     1      1   1  1      2     1      1   1  1      2   1  1      2   1  1      1     1      1   1  1      2   1  1      2   1  1      2Total: 60 NOCs  42 57   99
# โกลด์เดนอาย 007 (วิดีโอเกม พ.ศ. 2540)
โกลด์เดนอาย 007  เป็นวิดีโอเกมแนวยิงมุมมองบุคคลที่หนึ่งในปี 1997 พัฒนาโดย แรร์ และจัดจำหน่ายโดยนินเท็นโด สำหรับนินเท็นโด 64 โดยอิงจากภาพยนตร์ เจมส์ บอนด์ เรื่อง พยัคฆ์ร้าย 007 รหัสลับทลายโลก ที่ออกฉายในปี 1995 โดยผู้เล่นจะควบคุมสายลับเจมส์ บอนด์ เพื่อป้องกันไม่ให้กลุ่มอาชญากรใช้อาวุธดาวเทียม ผู้เล่นจะต้องผ่านด่านต่าง ๆ เพื่อบรรลุวัตถุประสงค์ เช่น การกู้คืนหรือทำลายสิ่งของต่าง ๆ ในขณะที่ยิงศัตรู ในโหมดผู้เล่นหลายคน ผู้เล่นสูงสุดสี่คนจะแข่งขันกันในสถานการณ์เดธแมตช์หลายรูปแบบผ่านการแบ่งหน้าจอ

การพัฒนาเริ่มขึ้นในเดือนมกราคม 1995 ทีมงานที่ไม่มีประสบการณ์ซึ่งนำโดยมาร์ติน ฮอลลิส ได้พัฒนา โกลด์เดนอาย 007 เป็นเวลาสองปีครึ่ง ตัวเกมได้รับการออกแบบในช่วงแรกให้เป็นเกมยิงแบบกำหนดทิศทางเคลื่อนไหวในรูปแบบของเกม เวอร์ชัวคอป (1994) ของเซกา ต่อมาได้พัฒนาเป็นเกมยิงมุมมองบุคคลที่หนึ่ง ทีมพัฒนาแรร์ได้ไปเยี่ยมชมฉากของ รหัสลับทลายโลก เพื่อใช้เป็นข้อมูลอ้างอิง และอีออนโปรดักชัน และเมโทร-โกลด์วิน-เมเยอร์ อนุญาตให้ทีมพัฒนาขยายเกมด้วยฉากและตัวละครที่ไม่มีอยู่ในภาพยนตร์

โกลด์เดนอาย 007 วางจำหน่ายในเดือนสิงหาคม 1997 เกือบสองปีหลังจากภาพยนตร์ออกฉาย แต่ไม่นานก่อนที่ภาพยนตร์ภาคต่อเรื่อง 007 พยัคฆ์ร้ายไม่มีวันตาย จะออกฉาย ตัวเกมเผชิญกับความคาดหวังต่ำจากสื่อเกมในระหว่างการพัฒนา อย่างไรก็ตาม ตัวเกมได้รับเสียงวิจารณ์ในเชิงบวกและมียอดขายมากกว่า 8 ล้านชุด ทำให้เป็นเกมนินเท็นโด 64 ที่ขายดีที่สุดเป็นอันดับสาม ตัวเกมได้รับคำชมในด้านภาพ ความลึกและความหลากหลายของรูปแบบการเล่น และโหมดผู้เล่นหลายคน

โกลด์เดนอาย 007 แสดงให้เห็นถึงศักยภาพของเครื่องเล่นวิดีโอเกมในบ้านในฐานะแพลตฟอร์มสำหรับเกมยิงมุมมองบุคคลที่หนึ่ง และส่งสัญญาณการเปลี่ยนแปลงจากเกมยิงที่เหมือน ดูม ไปสู่สไตล์ที่สมจริงยิ่งขึ้น ตัวเกมเป็นผู้บุกเบิกคุณสมบัติต่าง ๆ เช่น ภารกิจผู้เล่นคนเดียวในบรรยากาศ คุณลักษณะจอกว้างใหม่ของแรร์ องค์ประกอบการลอบเร้น และเดธแมตช์ผู้เล่นหลายคนบนเครื่องเล่นวิดีโอเกม และเป็นหนึ่งในวิดีโอเกมที่มีอิทธิพลและยิ่งใหญ่ที่สุดเท่าที่เคยมีมา เนื่องจากมีองค์ประกอบหลายอย่าง เช่น ปืนคล็อพที่สร้างความประทับใจไม่รู้ลืมในวัฒนธรรมวิดีโอเกม  เพอร์เฟ็กต์ดาร์ก เกมที่สืบทอดจิตวิญญาณวางจำหน่ายในปี 2000 ในขณะที่เกมรีเมคที่พัฒนาโดยยูโรคอม ในชื่อ โกลด์เดนอาย 007 วางจำหน่ายในปี 2010 เกมต้นฉบับได้วางจำหน่ายอีกครั้งในเดือนมกราคม 2023 สำหรับเอกซ์บอกซ์วัน และเอกซ์บอกซ์ซีรีส์เอกซ์และซีรีส์เอสผ่านเอกซ์บอกซ์เกมพาส และนินเท็นโด สวิตช์ผ่านนินเท็นโด สวิตช์ ออนไลน์ + เอกซ์แพนชันแพ็ค

 หมายเหตุ
# โลเดบาร์
โลเดบาร์  เป็นเมืองในพันธสัญญาเก่าที่เทือกเขากิเลอาดไม่ห่างจากมาหะนาอิม ทางเหนือของแม่น้ำยับบอก  ในอิสราเอลโบราณ ในคัมภีร์ฮีบรูระบุเป็นบ้านของมาคีร์ ผู้มีชีวิตร่วมกับดาวิด (2 ซามูเอล 9:4,5)

โลเดบาร์เคยถูกมองว่าเป็นเมืองเกตโตในสมัยพระคัมภีร์ด้วย เมฟีโบเชทโอรสโยนาทานอาศัยอยู่ในบ้านของมาคีร์บุตรอัมมีเอลที่โลเดบา ผู้อาจเป็นพระอนุชา/เชษฐาในพระนางบัทชูวา พระมเหสีของดาวิด (ดู 1 พงศาวดาร 3 โองการ 5) กษัตริย์ดาวิดแสดงความเมตตาต่อเมฟีโบเชทโอรสโยนาทานด้วยการนำเขามาจากโลเดบาร์และให้พระองค์เสวยอาหารที่โต๊ะของกษัตริย์เป็นประจำ (2 ซามูเอล 9:1-13)

โดยทั่วไปเชื่อว่าเป็นที่เดียวกันกับเดบีร์ของเผ่ากาด  คำนี้มีความหมายว่า "ไม่มีทุ่งหญ้า," "ไม่มีคำพูด" หรือ "ไม่มีการสื่อสาร"

สถานที่ที่เป็นไปได้ มีดังนี้:
 Tel Dover (Khirbet ed-Duweir) ที่ปากแม่น้ำยัรมูก สถาปนาเป็นที่อยู่อาศัยที่มีป้อมปราการยุคเหล็ก
 Khirbet Umm ed-Dabar หุบเขาจอร์แดน
# เมฟีโบเชท
เมฟีโบเชท (มีอีกพระนามว่า เมริบบาอัล , Mərīḇ-Baʻal) หรือ มีฟีโบเชท เป็นพระโอรสในโยนาธาน และพระราชนัดดาในซาอูล ที่ปรากฏในหนังสือซามูเอล และหนังสือพงศาวดาร

พระชนม์ชีพ

เมื่อพระราชบิดาและพระอัยกาสวรรคตในยุทธการที่เขากิลโบอา เมฟีโบเชทมีพระชนมายุ 5 พรรษา หลังซาอูลและโยนาทานสวรรคต พี่เลี้ยงของเมฟีโบเชทอุ้มลุกขึ้นหนี  ด้วยความรีบร้อนของเธอ เด็กคนนั้นตกลงหรือถูกทิ้งขณะกำลังวิ่งหนี หลังจากนั้น พระองค์เป็นง่อย

หลังอุบัติเหตุครั้งนั้น เมฟีโบเชทถูกพาตัวไปพร้อมกับครอบครัวที่เหลือข้ามแม่น้ำจอร์แดนไปยังเทือกเขากิเลอาด ซึ่งพระองค์พบที่หลบภัยในบ้านของมาคีร์บุตรอัมมีเอล หัวหน้าเผ่ากาดหรือมนัสเสห์ผู้มีอำนาจที่โลเดบาร์ ไม่ไกลจากมาหะนาอิม ซึ่งในรัชสมัยของพระปิตุลาอิชโบเชทเป็นกองบัญชาการของพระบรมวงศานุวงศ์The Cyclopedia of Biblical, Theological, and Ecclesiastical Literature. (James Strong and John McClintock, eds.) Harper and Brothers; NY; 1880 

ไม่กี่ปีต่อมา หลังพระองค์ขึ้นครองเป็นกษัตริย์แห่งสหราชาธิปไตย พระเจ้าดาวิดตรัสว่า "ไม่มีใครในพงศ์พันธุ์ซาอูลเหลืออยู่บ้าง เพื่อเราจะได้แสดงความรักมั่นคงของพระเจ้าต่อเขาหรือ?" และศิบามหาดเล็กของซาอูลเป็นผู้นำเมฟีโบเชทมาให้ดาวิด Walter Brueggemann นักวิชาการพันธสัญญาเก่า กล่าวว่าอาจมีการเพิ่มการกล่าวถึงความพิการของเมฟีโบเชท เพื่อแสดงให้เห็นว่าพระองค์ไม่ได้เป็นภัยคุกคามทางการทหารหรือการเมืองต่อดาวิดThe Moody Bible Commentary, (Michael Rydelnik, Michael Vanlaningham, eds.) Moody Publishers, 2014 

ดาวิดคืนมรดกของซาอูลให้เมฟีโบเชทและอนุญาตให้พระองค์อาศัยอยู่ในวังของดาวิดที่เยรูซาเลม

รายงานจาก ,  และ  พระองค์มีพระโอรสนามมีคาห์

พระนาม
ในหนังสือซามูเอลพระองค์ได้รับการเรียกขานเป็นเมฟีโบเชท ซึ่งแปลว่า "จากปากแห่งความอับอาย" ส่วนหนังสือพงศาวดาร (และ) เรียกพระองค์เป็น เมริบบาอัล Arnold Gottfried Betz และ David Noel Freedman โต้แย้งว่า เมมฟีบาอัล พระนามที่เก็บรักษาไว้ใน Lucianic recension อาจเป็นพระนามต้นฉบับของพระราชโอรสของโยนาทาน ส่วนเมริบบาอัลเดิมอาจสื่อถึงหนึ่งในพระราชโอรสของซาอูล

นักวิชาการบางส่วนเห็นด้วยว่า "เมฟีโบเชท" แทนที่ เมริบบาอัล (หรือ เมมฟีบาอัล) เพื่อปกปิดพระนามเกี่ยวกับพระเจ้า "บาอัล" ที่อ้างอิงถึงเทพเจ้าคะนาอัน ซึ่งกลายเป็นเรื่องต้องห้าม
# ปล้นเหนือเมฆ
ปล้นเหนือเมฆ เป็นละครโทรทัศน์ไทยแนวโลดโผน-ชีวิต ระทึกขวัญปี 2567 ที่มีเค้าโครงมาจากภาพยนตร์ไทยในปี พ.ศ. 2518 เรื่อง ปล้นครั้งสุดท้าย จากการกำกับของบิณฑ์ บรรลือฤทธิ์ นำแสดงโดยชนะพล สัตยาและเกศรินทร์ น้อยผึ้ง ออกอากาศทุกวันจันทร์-ศุกร์ เวลา 19.00 น. ตั้งแต่วันที่ 23 มกราคม ถึง 8 มีนาคม พ.ศ. 2567 ทางช่อง 7HD

 นักแสดง 
 ตัวละคร  นักแสดงหลัก เหนือเมฆ (เหนือ) ชนะพล สัตยา ลีลาวดี ประสานรัฐกิจ (โอลีฟ) เกศรินทร์ น้อยผึ้ง สบายดี ศรศิลป์ (ฟาย) วรากร ศวัสกร หมวยเล็ก ธนัชศลักษณ์ ฮัดสัน ตี๋น้อย วงศธร สมศรี สิตา สิมิลัน เตมีวณิชย์ ตัวละคร  นักแสดงสมทบ ธนิน ณดล กณิณ ใต้ รังสิโรจน์ พันธุ์เพ็ง ฟ้าใส  กัญณัฐสินี ทรัพย์มี รัฐมนตรีอารีย์ เอกพัน บรรลือฤทธิ์ อาฮวด ภูธฤทธิ์ พรหมบันดาล ดาบวัฒ พีท ทองเจือ บรรทัด ประสานรัฐกิจ สุรวุฑ ไหมกัน อิทธิพล ธนายง ว่องตระกูล พันตำรวจโท เอกชัย (สารวัตรเอก) ฉัตรมงคล บำเพ็ญ พลตำรวจโท วันชัย สุนทรสมัย ดร.ปิยะวัฒน์ จุลล์จักรวงศา ดาบรงค์ โอภาภูมิ ชิตาพัณณ์ นิราพร (นิรา) พีรยา หงษ์เงิน  ซันนี่ วิรสุดา จงจอหอ พิษณุ ภูริวัจน์ บุญสุยา สว.เชิงชล  วีรยุทธิ์ นานช้า วิไล  น้ำทิพย์ เสียมทอง มาดามลี ชมพูนุท พึ่งผล ผู้กองตึ๋ง เอกพงศ์ ผูกพันธ์  จ่าสิบเอก รวย แอม หทัยราษฏร์ จ่าสิบเอก นนท์ จิรภัทร พานเงิน จ่าสิบเอก พงษ์ ณธีพัฒน์ เปี่ยมคุโณดม จ่าสิบเอก เลิศ เกษมราช พรหมดนตรี แก๊งลูกพี่ กมลรัตน์ ทานนท์ พลเอก วีรยุทธ ภมรเทพ แสงเรืองฤทธิ์ อรติมา เกียรติไกรวัลศิริ (อร) ณัฐฐา ศิริชัยวงศ์สกุล มิคาเอล ณวรรธ โออินทร์ ผู้กองสุรสีห์ อิทธิ ไทยประจง ตัวละคร  นักแสดงรับเชิญ เป๊ก อิทธิกร สาธุธรรม เอ็ม พิเชษฐ์ เปรียบยอดยิ่ง สว.ธนา ธนัช ศรีบรรจง โจรปล้นธนาคาร เหนียว แม็กนั่ม โจรปล้นธนาคาร แจ็ค บ่อนไก่ เดวิด ปีเตอร์ สายใต้ พ่อของดาบวัฒ กฤษณ์ พุฒรังษี มือปืน นิพนธ์ จิตเกิด พันเอก สมศักดิ์ ศรีเพ็ชร เค เยาวราช ลูกน้องมาดามลี ธนพล นุชเศรษฐี นักฆ่า โจ้ สิงห์เดี่ยว
# เดอะ พาเลซ (ดิสโก้เธค)
เดอะ พาเลซ เป็นสถานบันเทิงประเภทดิสโก้เธคที่มีชื่อเสียงมากในประเทศไทยในช่วงคริสต์ทศวรรษ 1980 ก่อตั้งโดยยิ่งลักษณ์ วัชรพล บุตรสาวของกำพล วัชรพล ผู้ก่อตั้งหนังสือพิมพ์ไทยรัฐ กับคุณหญิงประณีตศิลป์ วัชรพล โดยเดอะพาเลซตั้งอยู่ริมถนนวิภาวดีรังสิต เปิดให้บริการวันแรกเมื่อวันที่ 23 ธันวาคม พ.ศ. 2526 ภายในแบ่งเป็นสัดส่วนตามการใช้งาน นอกจากนี้ทุกวันศุกร์และเสาร์หน้าเดอะพาเลซ ยังถูกจัดเป็นสนามประลองการแข่งรถซิ่ง ก่อนที่จะปิดให้บริการอย่างเป็นทางการเมื่อวันที่ 29 กุมภาพันธ์ พ.ศ. 2535
# รุมัยซะฮ์ บูอะลาม
รุมัยซะฮ์ บูอะลาม (เกิดวันที่ 10 ตุลาคม ค.ศ. 1994) เป็นนักมวยมือสมัครเล่นชาวแอลจีเรีย เธอได้เหรียญทองในเมดิเตอร์เรเนียนเกมส์ 2022 ประเภทมินิมัมเวตหญิง จัดขึ้นที่ออราน ประเทศแอลจีเรีย เธอยังได้เหรียญทอง 2 ครั้งจากแอฟริกันเกมส์ เธอเข้าแขงขันในการแข่งขันมวยสากลหญิงชิงแชมป์โลกของไอบีเอ
 
 อาชีพ 
 
ใน ค.ศ. 2019 บูอะลามได้เหรียญทองประเภทฟลายเวตหญิงในแอฟริกันเกมส์ที่ราบัต ประเทศโมร็อกโก เธอเอาชนะยาสมีน มุตะกีจากโมร็อกโกในการแข่งขันชิงเหรียญทอง
 
ใน ค.ศ. 2020 บูอะลามเข้ารอบในการแข่งขันรอบคัดเลือกโอลิมปิกแห่งแอฟริกาที่ Diamniadio ประเทศเซเนกัล เพื่อเข้าแข่งในโอลิมปิกฤดูร้อน 2020 ที่โตเกียว ประเทศญี่ปุ่น เธอเป็นนักมวยหญิงคนแรกจากแอลจีเรียที่เป็นตัวแทนประเทศในโอลิมปิกฤดูร้อนเธอเข้าแข่งในประเภทฟลายเวตหญิง
 
บูอะลามได้เหรียญทองในการแข่งขันมวยสมัครเล่นแอฟริกัน 2022 ที่มาปูโต ประเทศโมซัมบิก
 
ใน ค.ศ. 2024 บูอะลามได้เหรียญทองในแอฟริกันเกมส์ 2023 ประเภทหญิง 50 กก. ที่อักกรา ประเทศกานา
 
 อ้างอิง 

 
 แหล่งข้อมูลอื่น
# รายชื่อนัดชิงชนะเลิศเอเอฟซีเพรสซิเดนส์คัพและเอเอฟซีแชลเลนจ์ลีก
เอเอฟซีแชลเลนจ์ลีก เป็นการแข่งขันฟุตบอลประจำปีก่อตั้งเมื่อ ค.ศ. 2005 จัดโดยสมาพันธ์ฟุตบอลเอเชีย แต่เดิมการแข่งขันมีชื่อว่า เอเอฟซีเพรสซิเดนส์คัพ และเป็นการแข่งขันระดับที่สามของฟุตบอลสโมสรเอเชียรองจากทั้งเอเอฟซีแชมเปียนส์ลีกอีลิท และเอเอฟซีแชมเปียนส์ลีกทู เอเอฟซีจัดการแข่งขันรายการนี้เพื่อให้สโมสรจากประเทศสมาชิกที่อยู่ในอันดับต่ำกว่าสามารถเข้าร่วมการแข่งขันระดับทวีปได้ โดยส่วนใหญ่เป็นสโมสรที่อยู่กลุ่ม ประเทศกำลังพัฒนา

ผู้ชนะเลิศการแข่งขันที่จัดขึ้นครั้งแรกใน ค.ศ. 2005 คือ เรการ์ทาดาซ จากทาจิกิสถาน โดยชนะดอร์ดอย-ไดนาโม จากคีร์กีซสถาน ด้วยผลประตู 3–0 เรการ์ทาดาซยังครองสถิติเป็นผู้ชนะเลิศรายการนี้มากที่สุดที่สามสมัย สโมสรจากทาจิกิสถานชนะเลิศการแข่งขันมากที่สุดที่ 4 สมัย ตามมาด้วยเติร์กเมนิสถาน 3 สมัย และคีร์กีซสถาน 2 สมัย ผู้ชนะเลิศปัจจุบันคือ อาคาดัก โดยชนะสวายเรียงในนัดชิงชนะเลิศ 2025

รายชื่อนัดชิงชนะเลิศ
+ สัญลักษณ์ ชนะการแข่งขันหลังต่อเวลาพิเศษ* ชนะการแข่งขันโดยการดวลลูกโทษ

 คอลัมน์ "ฤดูกาล" หมายถึงฤดูกาลที่การแข่งขันจัดขึ้น และวิกิลิงก์ไปยังบทความที่เกี่ยวข้องกับฤดูกาลดังกล่าว

+เอเอฟซีเพรสซิเดนส์คัพ (2005–2014)ฤดูกาลประเทศผู้ชนะเลิศผลประตูรวมรองชนะเลิศประเทศสถานที่ผู้ชมอ้างอิง2005เรการ์ทาดาซ3–0ดอร์ดอย-ไดนาโมสนามกีฬาดาษราฐ, กาฐมาณฑุ, เนปาล8,0002006ดอร์ดอย-ไดนาโม2–1วาคช์สนามกีฬาซาราวัก, กูจิง, มาเลเซีย5002007ดอร์ดอย-ไดนาโม2–1สโมสรตำรวจมเหนทระสนามกีฬาปัญจาบ, ลาฮอร์, ปากีสถาน2,0002008เรการ์ทาดาซ1–1*ดอร์ดอย-ไดนาโมสนามกีฬาสปาร์ตัก, บิชเคก, คีร์กีซสถาน10,0002009เรการ์ทาดาซ2–0ดอร์ดอย-ไดนาโมสนามกีฬาเมทัลลูร์ก, ตูร์ซุนโซดา, ทาจิกิสถาน10,0002010ยะดะนาโบน1–0ดอร์ดอย-ไดนาโมสนามกีฬาตุวูนนะ, ย่างกุ้ง, เมียนมา23,7202011บริษัทการไฟฟ้าไต้หวัน3–2พนมเปญคราวน์สนามกีฬาแห่งชาติ, เกาสฺยง, ไต้หวัน3,2382012อิสติคลอล2–1ศูนย์เยาวชนอัล-อามารีสนามกีฬากลางรีพับลิกัน, ดูชานเบ, ทาจิกิสถาน19,3232013บอลข่าน1–0เคอาร์แอลสนามกีฬาฮังเจอบัต, มะละกา, มาเลเซีย5782014เอชทีทียู อาชกาบัต2–1รีมยองซูสนามกีฬาซูกาทาดาสะ, โคลัมโบ, ศรีลังกา200

+เอเอฟซีแชลเลนจ์ลีก (ค.ศ. 2024–ปัจจุบัน)ฤดูกาลประเทศผู้ชนะเลิศผลประตูรวมรองชนะเลิศประเทศสถานที่ผู้ชมอ้างอิง2024–25อาคาดัก2–1สวายเรียงกีฬาสถานชาติมรดกเตโช, พนมเปญ, กัมพูชา51,610

ผลงานแบ่งตามสโมสร

+ ผลงานในเอเอฟซีเพรสซิเดนส์คัพและเอเอฟซีแชลเลนจ์ลีกแบ่งตามสโมสร สโมสร ชนะเลิศ รองชนะเลิศ ปีที่ชนะเลิศ ปีที่ได้รองชนะเลิศ  เรการ์ทาดาซ302005, 2008, 2009  ดอร์ดอย-ไดนาโม242006, 20072005, 2008, 2009, 2010  ยะดะนาโบน102010  บริษัทการไฟฟ้าไต้หวัน102011  อิสติคลอล102012  บอลข่าน102013  เอชทีทียู อาชกาบัต102014  อาคาดัก102025  วาคช์012006  สโมสรตำรวจมเหนทระ012007  พนมเปญคราวน์012011  ศูนย์เยาวชนอัล-อามารี012012  เคอาร์แอล012013  รีมยองซู012014  สวายเรียง012025

ผลงานแบ่งตามชาติ

+ผลงานในนัดชิงชนะเลิศแบ่งตามชาติชาติชนะเลิศรองชนะเลิศรวม415303246101101022011011011011

ดูเพิ่มเติม
รายชื่อนัดชิงชนะเลิศเอเชียนคลับแชมเปียนชิปและเอเอฟซีแชมเปียนส์ลีกอีลิท
รายชื่อนัดชิงชนะเลิศเอเอฟซีคัพและเอเอฟซีแชมเปียนส์ลีกทู
รายชื่อนัดชิงชนะเลิศเอเชียนคัพวินเนอร์สคัพ

หมายเหตุ
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดสกลนคร มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอเต่างอย, กิ่งอำเภอโคกศรีสุพรรณ และกิ่งอำเภอโพนนาแก้ว

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, กิ่งอำเภอนิคมน้ำอูน และกิ่งอำเภอเจริญศิลป์
# ท่าน้ำเชลซี
right|thumb|ท่าน้ำเชลซีจากทางหลวงเวสต์ไซต์
right|thumb|ทางเข้าชมรมกอล์ฟ

ท่าน้ำเชลซี  เป็นกลุ่มท่าน้ำในย่านเชลซี ฝั่งตะวันตกของแมนแฮตตันในนครนิวยอร์ก ตั้งอยู่ทางตะวันตกของทางหลวงเวสต์ไซด์ (ถนนที่ 11) และสวนฮัดสันริเวอร์ และทางตะวันออกของแม่น้ำฮัดสัน เดิมเป็นอาคารเทียบเรือโดยสารในช่วงต้นคริสต์ทศวรรษ 1900 ที่ถูกใช้งานโดยอาร์เอ็มเอส ลูซิเทเนีย (RMS Lusitania) และเป็นจุดหมายของอาร์เอ็มเอส คาร์เพเทีย (RMS Carpathia) หลังการช่วยเหลือผู้รอดชีวิตจากอาร์เอ็มเอส ไททานิก (RMS Titanic) ท่าน้ำเหล่านี้เข้ามาแทนที่โครงสร้างริมน้ำที่ทรุดโทรมต่าง ๆ ด้วยอาคารแถวใหญ่โตที่ตกแต่งด้วยส่วนหน้าอาคารแกรนิตชมพู

ท่าน้ำเหล่านี้ปัจจุบันถูกใช้โดยศูนย์กีฬาและความบันเทิงเชลซีเพียส์ (Chelsea Piers Sports & Entertainment Complex) เดอะคอมเพล็กซ์เป็นหมู่บ้านกีฬาขนาด 28 เอเคอร์ ตั้งอยู่ริมน้ำระหว่างถนนที่ 17 และ 23 ตามแนวแม่น้ำฮัดสันในแมนแฮตตัน โครงการที่ได้รับการสนับสนุนทางการเงินจากภาคเอกชนนี้เปิดตัวเมื่อ ค.ศ. 1995 ตั้งอยู่บนท่าน้ำ 59, 60 และ 61 และในอาคารหลักที่เชื่อมต่อท่าน้ำเหล่านี้เข้าด้วยกัน อาคารแห่งนี้ประกอบด้วยกอล์ฟคลับ สนามไดรฟ์กอล์ฟหลายชั้น ฟีลด์เฮาส์ ซึ่งมีสิ่งอำนวยความสะดวกด้านกีฬาและการฝึกซ้อมมากมาย สกายริงก์ ซึ่งมีลานสเก็ตน้ำแข็งขนาดมาตรฐานสองแห่ง เฮลต์คลับเชลซีเพียส์ฟิตเนส โบว์เลอโรแอตเชลซีเพียส์ ซึ่งเป็นลานโบว์ลิง และซันเซ็ตเทอร์เรซ ซึ่งเป็นสถานที่จัดงานแต่งงานและงานกิจกรรมอื่น ๆ นอกจากนี้ ในบริเวณเดียวกันยังมีศูนย์จัดงานหลายแห่ง สถานที่ผลิตภาพยนตร์และโทรทัศน์ ซิลเวอร์สกรีนสตูดิโอส์ และท่าจอดเรือมารีนไทม์เซนเตอร์สำหรับจอดเรือส่วนตัว
# สี่กงจื่อรณรัฐ
"สี่กงจื่อรณรัฐ" หรือ "สี่คุณชายแห่งยุครณรัฐ" คือเจ้าขุนนางจำนวน 4 ราย ผู้ทรงอำนาจในช่วงปลายยุครณรัฐในประวัติศาสตร์จีน ซึ่งมีบทบาทและอิทธิพลอย่างยิ่งต่อการเมืองภายในแต่ละรัฐที่เจ้าขุนนางเหล่านี้สังกัดในช่วงปลายศตวรรษที่ 3 ก่อนคริสตกาลPeriod of the Warring States

ในช่วงเวลานี้ กษัตริย์ราชวงศ์โจวมีฐานะเป็นประมุขแผ่นดินจีนทั้งปวงแต่เพียงในนาม และบรรดารัฐใหญ่ทั้งเจ็ดซึ่งนำโดยวงศ์ตระกูลเจ้าขุนนางต่าง ๆ พากันแข่งขันซึ่งกันและกันเพื่อช่วงชิงอำนาจนำที่แท้จริง  ถึงแม้กงจื่อทั้งสี่จะมีใช่กษัตริย์ผู้ปกครองรัฐ แต่บทบาทของพวกเขาก็โดดเด่นจากความมั่งคั่งและอำนาจทางการทหารที่พวกเขาถือครองอยู่ จนบางครั้งสามารถแข่งบารมีกับกษัตริย์ผู้ครองรัฐสามนตราชที่ตนเองสังกัดอยู่ได้ นามของกงจื่อเหล่านี้ได้แก่

 เมิ่งฉางจวินแห่งรัฐฉี (หนังสือเลียดก๊กฉบับภาษาไทยเรียกว่า เบ๋งเสียงกุ๋น) นามเดิม เถียน เหวิน (สำเนียงฮกเกี้ยนเรียก เตียนบุ๋น, ถึงแก่กรรม 279ก่อน ค.ศ.)
 ผิงหยวนจวินแห่งรัฐจ้าว (หนังสือเลียดก๊กฉบับภาษาไทยเรียกว่า เพงง่วนกุน) นามเดิม จ้าว เซิง (สำเนียงฮกเกี้ยนเรียก เตียวสิน, ถึงแก่กรรม 251ก่อน ค.ศ.)
 ซิ่นหลิงจวินแห่งรัฐเว่ย (หนังสือเลียดก๊กฉบับภาษาไทยเรียกว่า สินเลงกุ๋น) นามเดิม เว่ย อู๋จี (สำเนียงฮกเกี้ยนเรียก งุยบอกี๋ หรือ กงจูบอกี๋, ถึงแก่กรรม 243ก่อน ค.ศ.)
 ชุนเซินจวินแห่งรัฐฉู่ (หนังสือเลียดก๊กฉบับภาษาไทยเรียกว่า ซุนซินกุ๋น) นามเดิม หวง เซีย (สำเนียงฮกเกี้ยนเรียก อึงเทียด, ถึงแก่กรรม 238ก่อน ค.ศ.)
# วงศ์ลิ่น
วงศ์ลิ่น หรือ Manidae ("spirits") เป็นวงศ์เดียวที่ยังหลงเหลืออยู่ของอันดับลิ่น วงศ์นี้แบ่งออกเป็นสามสกุล (Manis จากวงศ์ย่อย Maninae Phataginus จากวงศ์ย่อย Phatagininae และ Smutsia จากวงศ์ย่อย Smutsiinae), รวมถึง Fayum pangolin ทีสูญพันธุ์ด้วยDaniel Gebo, D. Tab Rasmussen (1985.) "The Earliest Fossil Pangolin (Pholidota: Manidae) from Africa" Journal of Mammalogy 66(3):538
 การจำแนกประเภทและวิวัฒนาการ
# ลิ่นเอเชีย
Manis  ("spirit") คือสกุลของลิ่นเอเชียใต้ และลิ่นเอเชียตะวันออก ลิ่นเอเชีย อยู่ในวงศ์ย่อย Maninae ซึ่งอยู่ในวงศ์ Manidae.

ลิ่นเอเชียมีทั้งหมด 8 ชนิด (ดูในตาราง) กระจายพันธุ์ไปในทวีปเอเชีย สำหรับในประเทศไทยพบ 2 ชนิด คือ ลิ่นซุนดา หรือ ลิ่นชวา (M.  javanica) ที่พบได้ทั่วไปทุกภาค กับลิ่นจีน (M. pentadactyla) ที่มีรายงานการพบเพียงไม่กี่ครั้งเท่านั้น บริเวณอุทยานแห่งชาติดอยอินทนนท์ เมื่อปี พ.ศ. 2483 ซึ่งมีขนาดลำตัวที่เล็กกว่า หางสั้นกว่า และมีสีที่คล้ำกว่ากองทุนสัตว์ป่าโลก, สัตว์เลี้ยงลูกด้วยนมในประเทศไทยและภูมิภาคอินโดจีน (กรุงเทพมหานคร, (พ.ศ. 2543)  ISBN 974-87081-5-2

 นิรุกติศาสตร์ 

 อนุกรมวิธาน 

 วิวัฒนาการ
# ว็อลเฟินชีเซิน
ว็อลเฟินชีเซิน  เป็นหมู่บ้านและเทศบาลในรัฐนิดวัลเดิน ประเทศสวิตเซอร์แลนด์ เป็นทางผ่านสำคัญสู่เอ็งเงิลแบร์ค ซึ่งเป็นศูนย์กลางกีฬาฤดูหนาวชื่อดังของสวิตเซอร์แลนด์ สถานที่ท่องเที่ยวในเขตหมู่บ้านว็อลเฟินชีเซินคือทะเลสาบบันอัลพ์  ซึ่งเป็นอ่างเก็บน้ำในหุบเขาที่ระดับความสูง 1,560 เมตรเหนือระดับน้ำทะเล ซึ่งให้ทัศนียภาพที่งดงามอย่างยิ่ง การเดินทางขึ้นไปทะเลสาบสามารถใช้กระเช้าลอยฟ้า